Diari Oficial de la Generalitat Valenciana


Sumari del DOGV 4552, del 25-07-2003 (2003/8196)

Actuacions de juí verbal de desnonament número 420/2002 . Cèdula de notificació.
--------------------------------------------------------------------------------

### Dades del document

Número de DOGV
:   4552

Data del DOGV
:   25-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8196


Organisme emissor
:   Jutjat de Primera Instància Número 10 de València

Tipus de document
:   Anunci

Actuacions de juí verbal de desnonament número 420/2002 . Cèdula de notificació. [2003/Q8196]
  
Juí: juí verbal (desnonament per falta de pagament) 420/2002
  
Part demandant: Vicente Doménech Lliso i Francisco Javier Doménech Lliso
  
Part demandada: Ángela Roche Ruiz
  
Al juí a què es fa referència, s'ha dictat la sentència, de la qual la part que pertoca diu:
  
«València, 24 de setembre de 2002
  
Fernando Javierre Jiménez, magistrat jutge del Jutjat de Primera Instància número 10 de València, ha vist i examinat les actuacions de juí verbal de desnonament número 420/2002, promoguts pel procurador Manuel Hernández Sanchis, en nom i representació de Vicente Doménech Lliso i Francisco Javier Doménech Lliso contra Ángela Roche Ruiz, aquells com a actor i esta com a demandada, i dicta la següent resolució.
  
Decisió
  
1. Que amb l'estimació de la demanda interposada pel procurador Manuel Hernández Sanchis, en nom i representació de Vicente Doménech Lliso i Francisco Javier Doménech Lliso, contra Ángela Roche Ruiz, en rebel·lia, en este procés, declare resolt per falta de pagament de rendes i quantitats assimilades el contracte d'arrendament que lligava les parts i que tenia per objecte l'immoble situat al carrer de Torrefiel, número 44, 2n, 3a.
  
2. Que així mateix condemne a esta part demandada a sotmetre's a esta declaració i que una vegada ferma esta sentència, deixe lliure, vàcua i a disposició de la part actora dins del termini legal l'immoble descrit anteriorment, ja que si no ho fa així, serà llançat a càrrec seu.
  
3. Que condemne la part demandada perquè pague a la part demandant la quantitat de 1.853,85 euros, més les sumes que es deuen per rendes vençudes i no pagades que resulten fins a l'efectiva execució d'esta sentència més els interessos legals al tipus de 4,25% anual comptador des de la data de la presentació de la demanda (2 de maig de 2002) fins a la d'esta sentència, a partir de la qual pagarà els establits en l'article 576 de la Llei d'Enjudiciament Civil (6,25%) i fins al pagament total de la quantitat exigida.
  
4. Condemne la part demandada al pagament de les costes processals causades.
  
Notifiqueu esta resolució a les persones interessades en compliment de l'establit a l'apartat quart de l'article 248 de la Llei Orgànica del Poder Judicial, i feu-los saber que no és ferma, i que és susceptible de recurs d'apel·lació que caldrà interposar en este jutjat en el termini de cinc dies comptadors des del sendemà de la notificació de la present, escrit que es limitarà a citar la resolució apel·lada i a manifestar-ne la voluntat de recórrer amb expressió dels pronunciaments que impugna, tot això de conformitat amb l'establit en l'article 457 de la Llei d'Enjudiciament Civil. L'escrit haurà de complir els requisits establits en l'article 457.2 de la Llei d'Enjudiciament Civil vigent, i no el podrà preparar fins a haver acreditat que ha constituït el dipòsit de l'import de la condemna més els interessos i recàrrecs exigibles en el establiment destinat a este efecte. Este dipòsit no impedirà, si s'escau, l'execució provisional de la resolució dictada. El dipòsit o consignació exigits es podrà fer també mitjançant un aval solidari de durada indefinida i pagador a primer requeriment emés per una entitat de crèdit o societat de garantia recíproca o per qualsevol altre mitjà que, a juí del tribunal, garantisca la immediata disponibilitat, si s'escau, de la quantitat consignada o dipositada, article 449.3, 7 i 5 del cos legal esmentat».
  
En atenció al desconeixement de l'actual domicili o residència de la part demandada, mitjançant la provisió de 27 de març de 2003, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana per a portar a efecte la diligència de notificar sentència.